CELEX: 32021R1917
Language: sk
Date: 2021-11-03 00:00:00
Title: Nariadenie Komisie (EÚ) 2021/1917 z 3. novembra 2021, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o zaradenie 2-(4-metylfenoxy)-N-(1H-pyrazol-3-yl)-N-(tiofén-2-ylmetyl)acetamidu do zoznamu Únie obsahujúceho aromatické látky (Text s významom pre EHP)

4.11.2021   
               
               
                  SK
               
               
                  Úradný vestník Európskej únie
               
               
                  L 389/15
               
            
         NARIADENIE KOMISIE (EÚ) 2021/1917
         z 3. novembra 2021,
         ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o zaradenie 2-(4-metylfenoxy)-N-(1H-pyrazol-3-yl)-N-(tiofén-2-ylmetyl)acetamidu do zoznamu Únie obsahujúceho aromatické látky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (1), a najmä na jeho článok 11 ods. 3,
         so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
         keďže:
         
                     (1)
                  
                  
                     V prílohe I k nariadeniu (ES) č. 1334/2008 sa stanovuje zoznam Únie obsahujúci aromatické látky a východiskové materiály schválené na používanie v potravinách a na nich, ako aj podmienky ich používania.
                  
               
                     (2)
                  
                  
                     Vykonávacím nariadením Komisie (EÚ) č. 872/2012 (3) sa prijal zoznam aromatických látok, ktorý sa zapracoval do časti A prílohy I k nariadeniu (ES) č. 1334/2008.
                  
               
                     (3)
                  
                  
                     Uvedený zoznam možno aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008, a to buď na podnet Komisie, alebo po podaní žiadosti zo strany členského štátu alebo zainteresovanej strany.
                  
               
                     (4)
                  
                  
                     Komisii bola 7. decembra 2015 predložená žiadosť o povolenie používania látky 2-(4-metylfenoxy)-N-(1H-pyrazol-3-yl)-N-(tiofén-2-ylmetyl)acetamid (číslo FL: 16.133) ako aromatickej látky v rôznych potravinách, ktoré vo svojej podstate patria do viacerých kategórií potravín uvedených v zozname Únie obsahujúcom aromatické látky a východiskové materiály. Žiadosť bola oznámená Európskemu úradu pre bezpečnosť potravín (ďalej len „úrad“), aby vydal stanovisko. Komisia zároveň sprístupnila žiadosť členským štátom podľa článku 4 nariadenia (ES) č. 1331/2008.
                  
               
                     (5)
                  
                  
                     Úrad vo svojom stanovisku prijatom 12. septembra 2018 (4) zhodnotil bezpečnosť látky (číslo FL: 16.133), ak sa používa ako aromatická látka, a skonštatoval, že jej používanie nevyvoláva obavy o bezpečnosť, ak sa obmedzí na množstvá neprekračujúce množstvá stanovené pre rôzne potraviny v rozličných kategóriách potravín. Úrad takisto uviedol, že jeho záver o bezpečnosti uvedenej látky sa nevzťahuje na možné pridanie látky do iných ako nepriehľadných nápojov, kde môže dôjsť k jej fototransformácii. Táto aróma by sa mala pridávať len do nepriehľadných potravín a baliť do nádob chránených pred svetlom.
                  
               
                     (6)
                  
                  
                     V súlade s článkom 15 ods. 1 písm. c) nariadenia (ES) č. 1334/2008 by sa na označení aromatickej látky a/alebo prípravkov, do ktorých bola táto aromatická látka pridaná, mali zákazníkovi poskytnúť informácie o osobitných podmienkach skladovania a používania. Ako súčasť označenia by sa na nádobách malo uviesť „uchovávajte mimo (dosahu) svetla“.
                  
               
                     (7)
                  
                  
                     Úrad takisto poznamenal, že látka (číslo FL: 16.133) je látka s vlastnosťami na úpravu arómy.
                  
               
                     (8)
                  
                  
                     Táto aromatická látka nie je určená na predaj konečnému spotrebiteľovi, a preto by sa mala umiestňovať na trh tak, aby sa zabránilo tomuto účelu.
                  
               
                     (9)
                  
                  
                     Keďže použitie látky (číslo FL: 16.133) ako aromatickej látky nevyvoláva za špecifikovaných podmienok použitia obavy o bezpečnosť, ani sa neočakáva, že spotrebiteľa uvedie do omylu, je vhodné takéto použitie na základe stanoviska úradu povoliť.
                  
               
                     (10)
                  
                  
                     Časť A prílohy I k nariadeniu Európskeho parlamentu a Rady (ES) č. 1334/2008 by sa preto mala zodpovedajúcim spôsobom zmeniť tak, aby zoznam Únie obsahujúci aromatické látky zahŕňal 2-(4-metylfenoxy)-N-(1H-pyrazol-3-yl)-N-(tiofén-2-ylmetyl)acetamid.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Časť A prílohy I k nariadeniu (ES) č. 1334/2008 sa mení v súlade s prílohou k tomuto nariadeniu.
         
         
            Článok 2
            Aromatická látka 2-(4-metylfenoxy)-N-(1H-pyrazol-3-yl)-N-(tiofén-2-ylmetyl)acetamid sa nepovoľuje na predaj konečnému spotrebiteľovi.
         
         
            Článok 3
            Okrem požiadaviek na označovanie aróm, ktoré nie sú určené na predaj konečnému spotrebiteľovi v súlade s článkom 15 ods. 1 písm. c) nariadenia (ES) č. 1334/2008, sa na označení balení alebo nádob uvádzajú tieto dodatočné informácie:
            
                        —
                     
                     
                        „Obsahuje látku FL 16.133. Chráňte pred svetlom, aby sa zabránilo jej fototransformácii.“;
                     
                  
                        —
                     
                     
                        označenie ako „uchovávajte mimo (dosahu) svetla“.
                     
                  
         
            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v EÚ L 354, 31.12.2008, s. 34.
         
            (2)  Ú. v EÚ L 354, 31.12.2008, s. 1.
         
            (3)  Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES (Ú. v. EÚ L 267, 2.10.2012, s. 1).
         
            (4)  Vestník EFSA (EFSA Journal) (2018) 16(10):5421.
      
      
         
            PRÍLOHA
            V časti A oddiele 2 tabuľke 1 prílohy I k nariadeniu (ES) č. 1334/2008 sa vkladá táto položka týkajúca sa čísla FL 16.133:
            
               
                           „16.133
                        
                        
                           2-(4-metylfenoxy)-N-(1H-pyrazol-3-yl)-N-(tiofén-2-ylmetyl)acetamid
                        
                        
                           1374760-95-8
                        
                        
                           2237
                        
                        
                            
                        
                        
                           Aspoň 99 % plochy píku (UPLC-UV, 254 nm)
                        
                        
                           
                                       1.
                                    
                                    
                                       Obmedzenia používania ako aromatickej látky v týchto kategóriách potravín:
                                       v kategórii 1.4: nepriehľadné ochutené fermentované mliečne výrobky vrátane výrobkov, ktoré boli tepelne ošetrené, balené v nepriehľadných obaloch/nádobách – najviac 3 mg/kg,
                                       v kategórii 3.0: nepriehľadné zmrzliny vrátane šerbetu a sorbetu balené v nepriehľadných obaloch/nádobách – najviac 3 mg/kg,
                                       v kategórii 5.1: nepriehľadné výrobky z kakaa a čokolády vrátane imitácií a náhrad čokolády balené v nepriehľadných obaloch/nádobách – najviac 15 mg/kg,
                                       v kategórii 5.2: nepriehľadné cukrovinky vrátane tvrdých a mäkkých cukríkov, nugátov atď., iné ako výrobky patriace do kategórií 05.1, 05.3 a 05.4, balené v nepriehľadných obaloch/nádobách – najviac 15 mg/kg,
                                       v kategórii 5.3: nepriehľadné žuvačky balené v nepriehľadných obaloch/nádobách – najviac 150 mg/kg,
                                       v kategórii 5.4: nepriehľadné ozdoby (napr. na jemné pečivo), polevy (nie ovocné) a sladké omáčky balené v nepriehľadných obaloch/nádobách – najviac 15 mg/kg,
                                       v kategórii 12.5: nepriehľadné polievky a vývary balené v nepriehľadných obaloch/nádobách – najviac 3 mg/kg,
                                       v kategórii 12.6: nepriehľadné omáčky a podobné výrobky balené v nepriehľadných obaloch/nádobách – najviac 15 mg/kg,
                                       v kategórii 14.1.4: nepriehľadné ochutené nápoje, len v prípade nápojov na báze mliečnych výrobkov, balené v nepriehľadných obaloch/nádobách – najviac 3 mg/kg,
                                       v kategórii 16: nepriehľadné dezerty okrem výrobkov zahrnutých v kategóriách 1, 3 a 4 balené v nepriehľadných obaloch/nádobách – najviac 3 mg/kg
                                    
                                 
                                       2.
                                    
                                    
                                       Táto aromatická látka nie je povolená na predaj konečnému spotrebiteľovi.
                                    
                                 
                                       3.
                                    
                                    
                                       Uvedie sa táto informácia: ‚Obsahuje látku FL 16.133. Chráňte pred svetlom, aby sa zabránilo jej fototransformácii‘. Nádoby musia byť nepriehľadné. Ako súčasť označenia je na nádobách uvedené ‚uchovávajte mimo (dosahu) svetla‘.
                                    
                                 
                        
                            
                        
                        
                           EFSA“